Diari Oficial de la Generalitat Valenciana


Sumari del DOGV 9916, del 16-08-2024 (2024/8484)

RESOLUCIÓ de 8 d'agost de 2024, del director de Turisme Comunitat Valenciana, de proposta provisional de concessió d'ajudes 2024 derivades de la Resolució de 30 d'abril de 2024, de la presidenta de Turisme Comunitat Valenciana, per la qual es convoquen les ajudes per a millorar el posicionament del sector turístic per a l'any 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9916

Data del DOGV
:   16-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8484

CVE
:   TURZ-H-9371-1453

Data del document
:   08-08-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

*Antecedents de fet*

Primer. Per la Resolució, de 30 d’abril de 2024, de la presidenta de Turisme Comunitat Valenciana, es convoquen les ajudes per a millorar el posicionament del sector turístic per a l’any 2024. En l’annex I de la resolució referida s’arrepleguen els programes d’actuació de Turisme Comunitat Valenciana per a l’any 2024 i que es detallen a continuació:

Programa 1: Impuls al posicionament de les empreses i el màrqueting de producte turístic de la Comunitat Valenciana, dirigit a empreses turístiques de la Comunitat Valenciana que desenrotllen, durant 2024, projectes orientats al posicionament del sector turístic, amb una consignació de 4.000.000,00 euros, amb càrrec a la línia pressupostària S0357, «Impuls a la competitivitat turística», del capítol IV, del pressupost de Turisme Comunitat Valenciana per a l’exercici 2024.

Programa 2: Impuls a esdeveniments musicals, esportius, gastronòmics i culturals d’impacte turístic, dirigit a empreses, associacions, federacions o fundacions que duguen a terme, durant 2024, esdeveniments musicals, esportius, gastronòmics i culturals de la Comunitat Valenciana que tinguen impacte turístic, amb una consignació de 2.040.000,00 euros, amb càrrec a la línia S0357, «Impuls a la competitivitat turística», del capítol IV, del pressupost de Turisme Comunitat Valenciana per a l’exercici 2024.

Segon. Amb diferents dates, van tindre entrada en Turisme Comunitat Valenciana diverses sol·licituds d’ajuda acollides al citat programa 1, Impuls al posicionament de les empreses i el màrqueting de producte turístic de la Comunitat Valenciana, sol·licituds que han donat lloc a la instrucció dels expedients que s’indiquen en el document annex a esta proposta de resolució.

Tercer. D’acord amb el que establix l’article 11.2 de la Resolució de convocatòria, la Comissió d’Avaluació d’Ajudes s’ha reunit en la sessió de data 2 d’agost de 2024, i han adoptat els acords següents:

«1r. Aprovar la puntuació obtinguda pels sol·licitants els projectes favorables dels quals els ha avaluat l’òrgan instructor d’acord amb els criteris de valoració establits en l’article 10 ‘Règim de concessió i criteris de valoració de sol·licituds’ de la Resolució, de 30 d’abril de 2024, per la qual es regixen estes ajudes.

2n. Aprovar l’ordenació de les sol·licituds informades favorablement referides en l’acord anterior, de major a menor puntuació.

3r. Aprovar el cost subvencionable determinat per l’òrgan instructor, després de l’anàlisi de l’actuació per a la qual se sol·licita ajuda.

4t. Com a resultat d’este procés, la consignació pressupostària del programa s’esgota sense que hi haja crèdit suficient per a atendre totes les sol·licituds avaluades favorables, i , a més, es dona un empat múltiple en el tram final de puntuació.

Referent l’empat produït, s’ha de considerar el que preveu l’article 11.4 de la Resolució, de 30 d’abril de 2024, la qual convoca estes ajudes, pel que fa al supòsit d’una llista de sol·licituds amb una puntuació igual, l’article estipula textualment que:

"En el cas que, després d’efectuar les operacions descrites, el crèdit pressupostari siga insuficient per a atendre totes les sol·licituds que consten en l’orde de prelació i es produïsca la circumstància que l’última persona o entitat sol·licitant que obtinga la subvenció haja obtingut la mateixa puntuació que els immediatament següents en este orde, tindran preferència en l’adjudicació les persones o entitats que hagen obtingut una puntuació superior en els criteris d’interés turístic i grau de desenrotllament del projecte. Si persistix l’empat, tindran preferència en l’adjudicació els sol·licitants que hagen obtingut més puntuació en els criteris de responsabilitat social. Si persistix l’empat, estes s’atendran per orde de presentació de sol·licituds."

Sobre esta base, quan es produïsca un empat a 10 punts entre les sol·licituds compreses entre els números 130 i 144 de la llista d’expedients avaluats, s’han aplicat els criteris de desempat referits en el paràgraf anterior, este tram de sol·licituds s’ordenarà per la puntuació obtinguda en:

– 1r. Els criteris d’interés turístic i grau de desenrotllament del projecte de superior a inferior.

– 2n. Els criteris de responsabilitat social de superior a inferior.

– 3r. Per orde de presentació de sol·licituds.

5t. Com a resultat de tot el que s’ha exposat en els apartats anteriors, la comissió acorda informar favorablement la concessió de la subvenció a les sol·licituds avaluades i ordenades segons el criteri de prelació establit i que es detallen en el referit annex I a esta acta, annex en el qual consten les 135 actuacions que s’han de subvencionar, així com els imports individuals d’ajudes per a concedir, ajudes que en el seu conjunt arriben als 3.998.702,12 euros.

Es fa constar que, amb caràcter previ a la reunió de la Comissió d’Avaluació, s’ha comprovat que, dels 135 expedients informats favorablement, 134 estan al corrent en el compliment de les obligacions tributàries i amb la Seguretat Social.

El sol·licitant relatiu a l’expedient CSC-8-24 Geensen y Horche, SL, CIF Q93366703, no està al corrent en el compliment de l’obligació tributària amb l’AEAT.

6t. Condicionar el sol·licitant amb número d’expedient CSC-8-24 a obtindre la condició de beneficiari de la subvenció si acredita, abans que es dicte la proposta de resolució de concessió definitiva, que està al corrent en el compliment de l’obligació tributària amb l’AEAT.

En el supòsit que no complisca amb este requisit, establit en l’article 13, apartat 2.e de la Llei 38/2003, de 17 de novembre, general de subvencions, i en l’article 14.1 de la Resolució, de 30 d’abril de 2024, de convocatòria d’ajudes, s’informarà desfavorablement sobre esta sol·licitud.

7m. Condicionar els sol·licitants, la subvenció dels quals siga d’import superior a 30.000 euros, a acreditar que compliran amb els terminis de pagament establits en la Llei 3/2004, de 29 de desembre, per la qual s’establixen mesures de lluita contra la morositat en les operacions comercials, i a presentar la documentació acreditativa que preveu l’article 13.3 bis de la Llei 38/2003, general de subvencions (LGS), de 17 de novembre, per a poder ser beneficiaris de la subvenció:

– Que el sol·licitant presenta un compte de pèrdues i guanys abreujat i que complix amb els terminis de pagament previstos en la Llei 3/2004, de 29 de desembre, abans citada.

– Que el sol·licitant, d’acord amb la normativa comptable, no pot presentar un compte de pèrdues i guanys abreujat, per la qual cosa haurà d’adjuntar, per a acreditar el compliment dels terminis legals de pagament: Certificat de l’auditor inscrit en el Registre oficial d’auditors de comptes (ROAC), amb la identificació del número de registre, en els termes que preveu el mencionat article 13.3 bis de l’LGS.

En el supòsit que no es presente la documentació acreditativa que preveuen l’article 13.3 bis de la Llei 38/2003 (LGS) i l’article 14.2 de la Resolució de convocatòria de les ajudes 2024, en el termini que s’indique en la proposta provisional de concessió, s’informarà desfavorablement sobre estes sol·licituds.

8u. En l’annex I a esta acta, queda reflectida la intensitat de l’ajuda, el percentatge que està predeterminat pel que establix l’apartat 6, Càlcul del cost subvencionable de la sol·licitud, de l’annex I de la Resolució, de 30 d’abril de 2024, de la convocatòria d’ajudes, resolució que establix que:

La quantia de la subvenció serà la quantitat que resulte d’aplicar una intensitat d’ajuda del 70 % sobre el cost subvencionable.

De la mateixa manera, en l’annex a esta acta es constata, quan és aplicable, que l’import màxim d’ajuda per entitat beneficiària no excedix la quantitat de 90.000 euros, la qual cosa complix amb el que s’establix en l’article 5.2 de la resolució de convocatòria d’ajudes 2024 citada.

9é. Fixar com a termini de presentació de la documentació justificativa el comprés entre l’endemà de la publicació de la resolució de concessió en el *Diari Oficial de la Generalitat Valenciana*  i el 15 de desembre de 2024. El beneficiari de l’ajuda podrà procedir a esta justificació en qualsevol moment dins d’este termini. En aplicació del que establix l’article 16, Justificació de gastos, de la resolució de convocatòria d’estes ajudes, la justificació de l’actuació objecte de subvenció mai podrà ser posterior al 15 de desembre de 2024. Les activitats hauran d’haver-se realitzat, facturat i pagat l’any 2024».

Quart. En aplicació de l’antecedent de fet anterior, es detallen en el document annex a esta proposta de resolució provisional els 135 primers sol·licitants que figuren en annex I «Expedients favorables programa 1» de la referida acta, sol·licitants per als quals hi ha consignació pressupostària suficient per a la concessió de l’ajuda sol·licitada.

*Fonaments de dret*

Primer. La Resolució, de 30 d’abril de 2024, de la presidenta de Turisme Comunitat Valenciana per la qual es convoquen les ajudes 2024 de Turisme Comunitat Valenciana, dirigides a empreses, associacions, federacions i fundacions, destinades a millorar el posicionament del sector turístic per a l’any 2024; el Decret 4/2017, de 31 de març, del president de la Generalitat, pel qual s’aproven les bases reguladores de les ajudes dirigides al sector turístic de la Comunitat Valenciana, modificat pel Decret 6/2023, de 26 d’abril, del president de la Generalitat; la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i la resta de normativa aplicable.

Segon. La competència per a dictar esta proposta la té el director de Turisme Comunitat Valenciana d’acord amb el que establix apartat 2, lletra e, de l’article 33 del Decret 7/2020, de 17 de gener, del Consell, de regulació dels òrgans per a la coordinació de l’acció turística i de l’organisme públic per a la gestió de la política turística, així com en el que establix l’article 12.5, de la Resolució d’1 de febrer de 2022, citada en el fonament primer.

Tercer. L’article 36.3 de la Llei 39/2015, d’1 d’octubre, de procediment administratiu comú de les administracions públiques, establix que els actes administratius de la mateixa naturalesa, com ara nomenaments, concessions o llicències, es podran refondre en un únic acte, acordat per l’òrgan competent, que especificarà les persones o altres circumstàncies que individualitzen els efectes de l’acte per a cada interessat.

Vistos els antecedents de fet i fonaments de dret anteriors, es dicta esta proposta de resolució provisional:

I. Concedir la subvenció als sol·licitants de les ajudes que es detallen en l’annex a esta proposta de resolució provisional, amb indicació de l’actuació que s’ha de subvencionar i l’import de l’ajuda, corresponents al programa 1 (Impuls al posicionament de les empreses i el màrqueting de producte turístic de la Comunitat Valenciana), detallat en l’antecedent primer d’esta proposta de resolució provisional.

L’efectivitat de les subvencions estarà subordinada al compliment de les condicions següents:

– Complir les obligacions dels beneficiaris detallades en l’article 14 de la resolució de convocatòria de 30 d’abril de 2024.

– Aportar la documentació que es detalla en l’article 16, «Justificació de gastos», de la referida resolució de convocatòria de 30 d’abril de 2024.

– Fixar com a termini de presentació de la documentació justificativa el comprés entre l’endemà de la publicació de la resolució de concessió en el *Diari Oficial de la Generalitat Valenciana*  i el 15 de desembre de 2024. El beneficiari de l’ajuda podrà procedir a esta justificació en qualsevol moment dins d’este termini. En aplicació del que establix la resolució de convocatòria d’estes ajudes, la justificació de l’actuació objecte de subvenció mai podrà ser posterior al 15 de desembre de 2024.

– La realització de l’activitat per a la qual es concedix la subvenció serà d’exclusiva responsabilitat del beneficiari.  Així mateix, seran a càrrec seu els mitjans humans i materials que requerisquen per al seu compliment.

– Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte que s’ha d’incentivar.

– El beneficiari comunicarà a Turisme Comunitat Valenciana l’obtenció o sol·licitud d’altres ajudes per a la mateixa finalitat procedents d’altres administracions o ens públics o privats.

– El beneficiari haurà de donar l’adequada publicitat al caràcter públic del finançament de l’actuació subvencionada, per la qual cosa en totes les actuacions que resulten beneficiàries de les ajudes convocades mitjançant esta resolució, ha de figurar el distintiu que faça constar que el projecte ha comptat amb la col·laboració econòmica de Turisme Comunitat Valenciana, distintiu disponible en l’adreça d’internet:

<http://www.turisme.gva.es/opencms/opencms/turisme/va/contents/subvencion/distintivos.html>

La no utilització del distintiu Turisme Comunitat Valenciana que s’indica en l’apartat 4 de l’article 14 de la resolució de convocatòria d’ajudes, en el cas que el sol·licitant no certifique de manera fefaent el seu ús mitjançant documentació física o gràfica aportada en la fase de justificació, podrà donar lloc a la revocació de l’ajuda concedida per la no difusió del distintiu previst en la convocatòria d’ajudes.

– Qualssevol altres condicions previstes en la Resolució, de 30 d’abril de 2024, per la qual es convoquen estes ajudes; el Decret 4/2017, de 31 de març, del president de la Generalitat, pel qual s’aproven les bases reguladores de les ajudes dirigides al sector turístic de la Comunitat Valenciana en la seua redacció modificada pel Decret 6/2023, de 26 d’abril, del president de la Generalitat; la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; el que disposa la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i la resta de normativa aplicable.

– Per a subvencions d’import superior a 30.000 euros, les persones físiques i jurídiques, diferents de les entitats de dret públic, amb ànim de lucre subjectes a la Llei 3/20418, de 29 de desembre, per la qual s’establixen mesures de lluita contra la morositat en les operacions comercials, han d’acreditar que complixen amb els terminis de pagament que s’establixen en la llei citada per a obtindre la condició de beneficiari, tal com establix l’article 13.3 bis de la Llei 38/2003 general de subvencions.

Esta acreditació es farà en el termini de deu dies hàbils des de la notificació de la proposta de resolució provisional als interessats per als quals es proposa la concessió de la subvenció.

L’acreditació del nivell de compliment establit es realitzarà pels següents mitjans de prova:

a) Les persones físiques i jurídiques que, d’acord amb la normativa comptable, poden presentar un compte de pèrdues i guanys abreujat, per mitjà d’una certificació subscrita per la persona física o, en el cas de persones jurídiques, per l’òrgan d’administració o equivalent, amb poder de representació suficient, en la qual afirmen assolir el nivell de compliment dels terminis de pagament previstos en la citada Llei 3/2004, de 29 de desembre.

b) Les persones jurídiques que, d’acord amb la normativa comptable, no poden presentar un compte de pèrdues i guanys abreujat, per mitjà de:

1r. Certificació emesa per un auditor inscrit en el Registre oficial d’auditors de comptes (ROAC) que continga una transcripció desglossada de la informació en matèria de pagaments descrita en la memòria dels últims comptes anuals auditats, quan d’estos es desprenga que s’assolix el nivell de compliment dels terminis de pagament establits en la Llei 3/2004, de 29 de desembre, determinat en este apartat, sobre la base de la informació requerida per la disposició addicional tercera de la Llei 15/2010, de 5 de juliol, de modificació de la Llei 3/2004, de 29 de desembre.

Esta certificació serà vàlida fins que s’auditen els comptes anuals de l’exercici següent.

2n. En el cas que no siga possible emetre el certificat al qual es referix el número anterior, s’emetrà l’informe de procediments acordats, elaborat per un auditor inscrit en el Registre oficial d’auditors de comptes, que, sobre la base de la revisió d’una mostra representativa de les factures pendents de pagament a proveïdors de la societat en data de referència, concloga sense la detecció d’excepcions al compliment dels terminis de pagament de la Llei 3/2004, de 29 de desembre, o en el cas que es detecten, estes no impedisquen assolir el nivell de compliment requerit en l’últim paràgraf d’este apartat.

A l’efecte d’esta llei, s’entendrà complit el requisit exigit en este apartat quan el nivell de compliment dels terminis de pagament previstos en la Llei 3/2004, de 29 de desembre, siga igual o superior al percentatge previst en la disposició final sexta, lletra d, apartat segon, de la Llei 18/2022, de 28 de setembre, de creació i creixement d’empreses.

II. Publicar esta proposta de resolució provisional en el *Diari Oficial de la Generalitat Valenciana*  (DOGV) amb l’efecte de notificació, i es concedix un termini de deu dies hàbils, a comptar de l’endemà de la publicació d’esta proposta, per a presentar al·legacions i aportar, si és el cas, la documentació acreditativa del compliment de l’article 13.3 bis de la Llei 38/2003, de 17 de novembre, i es posa de manifest l’expedient als interessats.

  

València, 8 d'agost de 2024

Israel Martínez Fernández

Director de Turisme Comunitat Valenciana

Esta disposició conté annexos. Consulteu-ne la versió en PDF.